- Hindi News
- National
- महिला ने लगाया वार्ड सदस्य के पति पर दस हजार छीनने का आरोप, थाने में शिकायत
महिला ने लगाया वार्ड सदस्य के पति पर दस हजार छीनने का आरोप, थाने में शिकायत
प्रखंडक्षेत्र के हुप्पू पंचायत की एक विधवा विपती देवी ने वार्ड सदस्य के पति दयानंद महतो पर दस हजार रुपए छीनने का आरोप लगाया है। इसे लेकर महिला ने बीडीओ थाना प्रभारी को कार्रवाई के लिए शनिवार को आवेदन दिया है। इसमें कहा गया है कि मैं एक गरीब विधवा महिला हूं। दिनांक 2-3-2017 को मैं प्रखंड कार्यालय से मिले बीस हजार रुपए निकालने के लिए सेंट्रल बैंक आॅफ इंडिया गोला शाखा आई थी। जैसे ही पैसे निकासी कर बाहर निकली वहां पर मौजूद वार्ड सदस्य के पति ने मुझसे दस हजार रुपए छीन लिए। काफी गिड़गिड़ाने के बाद भी मुझे पैसा नहीं लौटाया। साथ ही मुझे थाना को सूचना देने पर धमकी भी दी गई। पत्र में कहा गया है कि वार्ड सदस्य के पति ने गांव की ही एक महिला का विधवा पेंशन फॉर्म भर दिया है। जबकि उक्त महिला का पति जीवित है।
tgl_Latn sot_Latn hin_Deva hin_Deva hin_Deva